CELEX: 32020R0445
Language: hu
Date: 2019-10-15 00:00:00
Title: A Bizottság (EU) 2020/445 felhatalmazáson alapuló rendelete (2019. október 15.) a Menekültügyi, Migrációs és Integrációs Alap létrehozásáról szóló 516/2014/EU európai parlamenti és tanácsi rendelet II. mellékletének módosításáról

27.3.2020   
               
               
                  HU
               
               
                  Az Európai Unió Hivatalos Lapja
               
               
                  L 94/1
               
            
         A BIZOTTSÁG (EU) 2020/445 FELHATALMAZÁSON ALAPULÓ RENDELETE
         (2019. október 15.)
         a Menekültügyi, Migrációs és Integrációs Alap létrehozásáról szóló 516/2014/EU európai parlamenti és tanácsi rendelet II. mellékletének módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a Menekültügyi, Migrációs és Integrációs Alap létrehozásáról, a 2008/381/EK tanácsi határozat módosításáról, valamint az 573/2007/EK és az 575/2007/EK európai parlamenti és tanácsi határozatok és a 2007/435/EK tanácsi határozat hatályon kívül helyezéséről szóló, 2014. április 16-i 516/2014/EU európai parlamenti és tanácsi rendeletre (1) és különösen annak 16. cikke (2) bekezdésére,
         mivel:
         
                     (1)
                  
                  
                     Az 514/2014/EU európai parlamenti és tanácsi rendelet (2) 15. cikkében említett félidős felülvizsgálat keretében azonosították a tagállamok további finanszírozási szükségleteit a menekültügy, a migráció és az integráció területén.
                  
               
                     (2)
                  
                  
                     A félidős felülvizsgálat megállapította a megfelelő pénzügyi támogatás biztosításának szükségességét a fogadási és elszállásolási létesítmények, és az idegenrendészeti fogdák, továbbá a nemzetközi védelmet kérelmezők vagy a tagállam területén tartózkodó, és a tagállamba való belépés és/vagy tartózkodás feltételeit nem, vagy már nem teljesítő más harmadik országbeli állampolgárok számára nyújtott megfelelő szolgáltatások, valamint a nemzetközi védelemben részesülő személyek számára nyújtott szolgáltatások vonatkozásában.
                  
               
                     (3)
                  
                  
                     A 516/2014/EU rendelet II. melléklete nyolc olyan egyedi intézkedést sorol fel, amelyek segítségével a tagállamok kiegészítő finanszírozásban részesülhetnek, ezek közül hat több tagállam részvételével zajló közös intézkedés.
                  
               
                     (4)
                  
                  
                     A félidős felülvizsgálat keretében feltárt szakpolitikai fejlemények és finanszírozási igények nem kezelhetők megfelelően az egyedi intézkedések jelenlegi listája révén. Ezért az említett lista módosítása a legmegfelelőbb mód a Menekültügyi, Migrációs és Integrációs Alap célok keretében azonosított szükségletek kielégítésére.
                  
               
                     (5)
                  
                  
                     Az új egyedi intézkedésnek az 516/2014/EU rendelet II. mellékletébe történő felvétele hozzájárul a migrációs áramlások hatékony kezeléséhez. Megfelel azon rendelet egyedi célkitűzésének, vagyis az annak 3. cikke (2) bekezdésének d) pontjában említett, a tagállamok közötti szolidaritás fokozására irányuló célkitűzésnek.
                  
               
                     (6)
                  
                  
                     A tagállamok közelmúltbeli szakpolitikai fejleményeit és finanszírozási szükségleteit tükröző új egyedi intézkedés felvétele jelentős hozzáadott értéket teremt, mivel hozzájárul a migrációs és menekültáramlatok által leginkább érintett tagállamokra, és így az Unió egészére nehezedő migrációs nyomás enyhítéséhez.
                  
               
                     (7)
                  
                  
                     Annak érdekében, hogy a meghatározott sürgős finanszírozási igényekre tekintettel lehetővé tegyék ezen egyedi fellépés azonnali alkalmazását, a rendeletnek az Európai Unió Hivatalos Lapjában való kihirdetését követő napon hatályba kell lépnie.
                  
               
                     (8)
                  
                  
                     A 516/2014/EU rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az 516/2014/EU rendelet II. melléklete a következő 9. ponttal egészül ki:
            
                        „9.
                     
                     
                        A jelentős vagy aránytalan migrációs nyomással, illetve mindkettővel szembesülő tagállamokban megfelelő fogadási és elszállásolási létesítmények és idegenrendészeti fogdák létesítése, fejlesztése és működtetése, valamint a nemzetközi védelmet kérelmezők vagy a tagállam területén tartózkodó, és a tagállamba való belépés vagy tartózkodás, illetve mindkettő feltételeit nem, vagy már nem teljesítő harmadik országbeli állampolgárok számára nyújtott megfelelő szolgáltatások, valamint a nemzetközi védelemben részesülő személyek számára biztosított lakhatási támogatás.”
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
            Kelt Brüsszelben, 2019. október 15-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 150., 2014.5.20., 168. o.
         
         
            (2)  Az Európai Parlament és a Tanács 514/2014/EU rendelete (2014. április 16.) a Menekültügyi, a Migrációs és az Integrációs alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról (HL L 150., 2014.5.20., 112. o.).